राजनेताओं से मुलाकात कर दोपहर में दिल्ली लौटे; दो दिन के दौरे पर थे गृह मंत्री
Amit Shah to Lay Foundation of 'Balidan Stambh' at Pratap Park, Srinagar | Jammu and Kashmir केंद्रीय गृह मंत्री अमित शाह (#AmitShah) शनिवार को शहर के ऐतिहासिक केंद्र लाल चौक से सटे श्रीनगर (#Srinagar) के प्रताप पार्क में 'बलिदान स्तंभ' की नींव रखेंगे।
जम्मू-कश्मीर यात्रा के दूसरे दिन केंद्रीय गृह मंत्री अमित शाह ने श्रीनगर के प्रताप पार्क में 'बलिदान स्तंभ' का शिलान्यास किया। शहर के ऐतिहासिक लाल चौक से पास प्रताप पार्क में यह स्तंभ बनाया जा रहा है।
सूत्रों के मुताबिक, शाह ने वरिष्ठ राज-नेताओं से भी मुलाकात की। अपनी दो दिवसीय यात्रा पूरी करके वे दोपहर को दिल्ली लौट आए। यहां मणिपुर हिंसा को लेकर आज उन्होंने ऑल-पार्टी मीटिंग बुलाई है।
अपनी यात्रा के पहले दिन शुक्रवार को शाह ने सांबा जिले में सेंट्रल फोरेंसिक साइंस लैबोरेटरी (CFSL) समेत कई विकास परियोजनाओं की नींव रखी। उन्होंने जरूरतमंद लोगों को गोल्डन हेल्थ कार्ड भी सौंपा।
उन्होंने राजौरी हमले के विक्टिम्स से भी मुलाकात की। इसके अलावा श्रीनगर में संस्कृति मंत्रालय की तरफ से आयोजित किए गए वितास्ता महोत्सव में शिरकत की लोगों को संबोधित किया।
शुक्रवार को जम्मू में बोले शाह- 2024 में पीएम मोदी 300 सीटें जीतेंगे 
बीते दिन जम्मू में एक जनसभा में शाह ने कहा कि आज पटना में एक फोटो सेशन चल रहा है। कितनी ही पार्टियां मीटिंग में आएं लेकिन वे कभी साथ नहीं होंगे। विपक्ष के नेता प्रधानमंत्री नरेंद्र मोदी और NDA को चुनौती देना चाहते हैं। लेकिन, पीएम मोदी 2024 के लोकसभा चुनावों में 300 से ज्यादा सीटें जीतेंगे और फिर से प्रधानमंत्री बनेंगे।
श्यामा प्रसाद मुखर्जी को किया याद 
जम्मू की रैली में शाह ने कहा कि आज डॉ. श्यामा प्रसाद मुखर्जी का बलिदान दिवस है। मुखर्जी ने जवाहरलाल नेहरू के मंत्रिमंडल में काम किया था। उनके बलिदान के कारण ही आज बंगाल भारत का हिस्सा है। उन्होंने जम्मू-कश्मीर में धारा 370 का विरोध किया था। उन्होंने कहा था कि एक देश में दो विधान, दो प्रधान और दो निशान नहीं चलेंगे।
शाह ने कहा कि मुखर्जी धारा 370 के खिलाफ 1953 में जम्मू-कश्मीर पहुंचे थे। यहां उन्हें धोखे से गिरफ्तार कर लिया गया था। हम सब जानते हैं कि उनकी हत्या कर दी गई थी। लेकिन अब धारा 370 खत्म हो गई है। श्यामा प्रसाद मुखर्जी का सपना पूरा हो गया है। उनकी आत्मा को शांति मिली होगी। आज प्रधानमंत्री नरेंद्र मोदी के नेतृत्व में नया कश्मीर बन रहा है। पूरी खबर यहां पढ़ें...
ये खबर भी पढ़ें...
जम्मू से शाह का वादा- एजेंसियां मुस्तैदी से सुरक्षा करेंगी, बोले- तीन महीने में चौकसी बढ़ेगी
केंद्रीय गृह मंत्री अमित शाह ने जनवरी में जम्मू-कश्मीर में सुरक्षा की स्थिति को लेकर हाइलेवल मीटिंग की थी। प्रेस कॉन्फ्रेंस में उन्होंने कहा कि राजौरी आतंकवादी हमले की जांच NIA को सौंपी गई है। NIA और जम्मू पुलिस दोनों मिलकर इस घटना की जांच करेगी। पूरी खबर पढ़ें...